Azemz n 25 di yunyu d win isseqvaren. D win itetten di tsiswa n wid iceffun, n wid ur ntettu. Acku ismektay aY-d d yir ass assmi iYli yiwen gar yizmawen nneY. Assmi iYli Lwennas illan iteqqed aY tisiswa nneY s wawal-is n yiseY. Illa ihi unuYni mi ara d-yaweḍ wassa. Maca issefk dagi a nessemgired gar inuYniyen nneY. Macci d aYiḍi kan iY iYaḍ am akken iY ttYiḍint tyayatin nneY mi ara tent id-nemmekti. Ala macci kif kif. AnuYni nneY assa ikkad si tikin nuki d yilem d-ijja Lwennas. Ilem d-ijja iqqim kan akken d ilem. Yiwen ur t iccur acku macci d ayen fessusen ad iṭṭef umdan amkan am win Lwennas di tmetti taqvaylit.
Taluft nniḍen isenḥafen diYen ugar d tin n 19 di yunyu ass mi iYli Umeẓyan At Sâid mmi-s n Ferḥat, aselway unaYaḍ. Ar assa yiwen ur « iẓri » win t inYan. Yiwen ur ittaḥves yiwen ur tticuraâ. Limer ur d-ḍri ara yelli as iniY d awezYi ad t teḍru temsalt am ta di tmurt n Fransa. Maca teḍra-d.
Ihi ass n 19 ismektay aY-d d akken ur neswi ara aṭas zdat wallen Iṛumyen imi imenYi Umeẓyan d taluft tasertant. Yerna neẓra ak ansi iY d-kka tyita. Ayen ara ṛzen iqerray nsen Iṛumyen imi ur nezmir i wacemma? Ayen ara gen kra syin ad d-msukkasen nutni d imeddukal nsen udavu n Llezzayer?
A nernu ssmana kan a nruḥ a neḥlu ad d-yaweḍ wass n 25 aY ismenḍef diYen. AY id ismekti daYen d akken ur nezmir i wacemma imi ula d imenYi n Lwennas d taluft tasertant. Dacu kan tikkelt agi deg uxxam akya i nettwaḥqer. Ihi ama dihin ama da, wid ur nesâi lhiva ad ttewwten ad ttwanYan war ceḥḥa d ukukru.
Tilufa yagi imenYi deg neY, neY gar aneY macci d tamaynutt. D taqvurt imi tella-d yagi macci d tikkelt: Messili, dda Lmu, Krim Belqasem. Tigi ak zzrint di tYanimt srid. Ta ar tatut ta ar usmekti di imeṭṭi.
Ismektiyen lhan imi reglen avrid i tatut. Tijmilin lhant akken yiwen ur inekker ayen uqmen d wayen i Yef Ylin yergazen nneY maca simmal nedder ddaw uḍar umaḥrus aârav ineslem iswi amenzu ismektiyen nneY d tiririt gar wallen nneY d adken mazal aY ddaw uḍar d laânaya n Waâraven i nella assa. Aḥlil aḥlil!
kab_Latn kab_Latn kab_Latn kab_Latn kab_Latn kab_Latn